Na temelju članka 28. Zakona o komunalnom gospodarstvu („Narodne novine“ broj 68/18, 110/18, 32/20, dalje u tekstu: Zakon) i članka 19. Statuta Općine Lopar („Službene novine Primorsko-goranske županije“ broj 5/21), Općinsko vijeće Općine Lopar na \_\_\_ sjednici održanoj \_\_\_\_\_\_ 2024. godine, donijelo je

**ODLUKU**

**o povjeravanju obavljanja komunalne djelatnosti ukopa pokojnika**

Članak 1.

Ovom se Odlukom određuju način i uvjeti obavljanja komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Općine Lopar (u daljnjem tekstu: uslužna komunalna djelatnost).

Članak 2.

Uslužna komunalna djelatnost usluge ukopa pokojnika podrazumijeva ispraćaj i ukop pokojnika unutar groblja sukladno posebnim propisima.

Članak 3.

Obavljanje uslužne komunalna djelatnost ukopa pokojnika povjerava se drugoj jedinici lokalne samouprave, Gradu Rabu, na neodređeno vrijeme, bez naknade / uz naknadu, počevši od dana stupanja na snagu ove Odluke.

Članak 4.

Grad Rab ili isporučitelj komunalne usluge dužan je povjerenu komunalnu djelatnost iz članka 2. ove Odluke obavljati na načelima utvrđenim u Zakonu o komunalnom gospodarstvu i u skladu s odredbama Zakona o komunalnom gospodarstvu te drugih posebnih propisa.

Grad Rab ili isporučitelj komunalne usluge dužan je prilikom, a prije izmjena i/ili dopune općih uvjeta korištenja usluge i prilikom izmjene i/ili dopune cjenika usluge iz članka 2. ove Odluke ishodovati suglasnost općinskog načelnika Općine Lopar.

Članak 5.

Prava i obveze za obavljanje povjerene komunalne djelatnosti iz članka 3. ove Odluke uređuju se pisanim ugovorom.

Članak 6.

Ova Odluka dostavlja se na suglasnost predstavničkom tijelu Grada Raba.

Članak 7.

Ova Odluka stupa na snagu dan nakon objave u Službenim novinama Primorsko-goranske županije, a primjenjuje se s danom stupanja na snagu Odluke Gradskog vijeća Grada Raba o prihvatu obavljanja uslužne djelatnosti ukopa pokojnika na području Općine Lopar.

*KLASA:*

*URBROJ:*

*U Loparu \_\_\_\_*

**OPĆINSKO VIJEĆE OPĆINE LOPAR**

**Predsjednik**

**Damir Paparić, prof.**